Sistemul fanariot modern: PSD și PNL 
- arhitecții disperării românilor 

În România de azi, sub guvernarea PSD-PNIL, 
cetățenii sunt împovărați de un sistem fiscal 
asfixiant, unde aproape jumătate din 
salariul muncit greu se evaporă în taxe, 
accize și TVA. 


Milioane de români care, după ce contribuie 
generos la bugetul statului, se simt 
abandonați și umiliți de același sistem care 
ar trebui să-i protejeze. 

Când vine vorba de justiţie sau siguranţă, statul pare să-și 
întoarcă faţa. Dosarele se pierd în labirintul birocratic, iar 
victimele agresiunilor rămân fără sprijin, în timp ce agresorii 
beneficiază de o impunitate scandaloasă. În același timp, 
sistemul de pensii speciale rămâne un bastion al privilegiilor 


nejustificate, un simbol al inegalităţii care sfidează orice 
noţiune de echitate socială. 


În acest context, nepotismul și corupţia înfloresc, transformând 
instituțiile statului în afaceri de familie, unde competenţa și 
meritocraţia sunt înlocuite cu loialitatea față de partid. 
Serviciile secrete, poliţia, și alte instituţii critice par să servească 
mai mult interesele politice decât pe cele ale cetățenilor. 


Realitatea este sumbră: un număr tot mai mare de români, 
împinși de disperare, sunt gata să voteze cu „un partid 
extremist”, în speranţa că, prin destabilizare, sistemul actual, 
fanariot, criminal și corupt, va fi zdruncinat din temelii. 


PSD și PNL, prin guvernarea lor, au reușit să distrugă 
încrederea în instituţiile statului. 


Este timpul pentru o schimbare radicală, pentru o reformă 
profundă care să pună cetăţeanul și nevoile sale la baza 
oricărei politici publice. 


Românii merită mai mult decât un sistem care lucrează doar 
pentru „ei” — o clasă politică și bugetară deconectată de 


realităţile și suferințele poporului. 

